Tiedote henkilöstölle

**Varhaiskasvatuksen tietovarantoon tallennetaan varhaiskasvatuksessa olevien työntekijöiden tietoja**

25.6.2020

Varhaiskasvatuksen tietovaranto (Varda) on kansallinen tietovaranto, joka sisältää tietoja varhaiskasvatustoimijoista, varhaiskasvatuksen toimipaikoista, varhaiskasvatuksessa olevista lapsista, lasten huoltajista ja varhaiskasvatuksen henkilöstöstä. Varhaiskasvatuksen tietovarannosta säädetään varhaiskasvatuslaissa (540/2018). Tietovarantoon tallennettuja tietoja käytetään lakisääteisten viranomaistehtävien hoitamisessa, hallinnon toiminnan tehostamisessa, varhaiskasvatuksen kehittämisessä ja päätöksenteossa sekä varhaiskasvatuksen arvioinnissa, tilastoinnissa, seurannassa ja tutkimuksessa. Varhaiskasvatuksen tietovarannon ylläpidosta vastaa Opetushallitus.

Varhaiskasvatuslain mukaan kunnalla, kuntayhtymällä ja yksityisellä palveluntuottajalla on velvollisuus tallentaa henkilöstön tiedot Vardaan 1.9.2020 lähtien. Lisäksi varhaiskasvatuslain mukaan kunnalla on velvollisuus tallentaa toimipaikan tiedot Vardaan 1.1.2019 lähtien.

**Käsiteltävät henkilötiedot**

Vardaan tallennetaan tiedot vakituisesta ja määräaikaisesta varhaiskasvatuksen kasvatus-, opetus- ja hoitotehtävissä työskentelevästä henkilöstöstä, päiväkodin johtajista sekä kasvatukseen ja hoitoon osallistuvista lapsi- tai ryhmäkohtaisista avustajista.

Työnantajanasi toimiva kunta tallentaa työntekijästä Vardaan seuraavat tiedot:

nimi, henkilötunnus, oppijanumero, äidinkieli, kotikunta ja yhteystiedot

toimipaikat ja varhaiskasvatuslaissa tarkoitettu työtehtävä

henkilön palvelussuhde sekä henkilön työaika

suoritettu varhaiskasvatuslaissa tarkoitetun kelpoisuuden tuova tutkinto

osallistuminen täydennyskoulutukseen

Osa tiedoista on kerätty sinulta itseltäsi/työntekijältä työsuhteen alkaessa, osan tiedoista työnantajasi tallentaa suoraan Vardaan.

Oppijanumero on Opetushallituksen antama pysyvä tunnus, jota käytetään henkilön yksilöintiin Opetushallituksen palveluissa. Oppijanumerosi kautta kansalaisuutta, sukupuolta, äidinkieltä, kotikuntaa ja yhteystietoja koskevat ajantasaiset tiedot päivitetään Digi- ja väestötietovirastosta.

Tammelan kunta siirtää henkilöstöä koskevat tiedot web- ja pro consona -tietojärjestelmistä Vardaan järjestelmäintegraation avulla/tallentaa tiedot Vardaan käyttöliittymän avulla 1.9.2020 lähtien. Kunta, kuntayhtymä tai yksityinen palveluntuottaja tallentaa Vardaan seuraavat henkilötiedot, mikäli tuottajan ja toimipaikan nimessä esiintyy luonnollisen henkilön etu- ja sukunimi:

kunnat: työntekijän etu- ja sukunimi varhaiskasvatuksen toimipaikan nimenä

yhteystiedot

Tammelan kunta siirtää toimipaikkojen nimissä esiintyvät työntekijöiden henkilötiedot operatiivisesta varhaiskasvatuksen tietojärjestelmästä Vardaan järjestelmäintegraation avulla/tallentaa tiedot Vardaan käyttöliittymän avulla 1.9.2020 lähtien.

**Rekisterinpitäjät**

Rekisterinpitäjinä Vardassa toimivat Opetushallitus sekä kunnat, kuntayhtymät ja yksityiset palveluntuottajat. Opetushallituksen tietosuojavastaavana toimii Jyrki Tuohela, tietosuoja(at)oph.fi. Tammelan kunnan tietosuojavastaavana toimii hallintopäällikkö Petri Pakarimäki (at) tammela.fi. Rekisterinpitäjänä kunta on vastuussa siitä, että tallentaa tiedot Vardaan ja tiedot ovat oikein ja ajantasaiset.

**Tietojen luovuttaminen**

Tietovarantoon ei lähtökohtaisesti sovelleta viranomaisen toiminnan julkisuudesta annetun lain (621/1999) tiedon luovuttamista koskevia säännöksiä. Vardaan tallennettuja tietoja voidaan luovuttaa viranomaisten lakisääteiseen toimintaan. Lisäksi henkilötietoja voidaan luovuttaa tieteellisiä tutkimuksia varten. Ajantasainen lista viranomaisista, joille luovutetaan Vardasta tietoja viranomaistehtävien hoitoon, löytyy sivulta <https://confluence.csc.fi/pages/viewpage.action?pageId=78154135>.

Vardan ylläpitoon ja kehittämiseen osallistuvat palveluntarjoajat (henkilötietojen käsittelijät) pääsevät tarkastelemaan Vardan sisältämiä henkilötietoja Opetushallituksen määrittämässä laajuudessa.

**Henkilötietojen säilytysaika**

Varhaiskasvatuksen henkilöstöä koskevat tiedot säilytetään tietovarannossa, kunnes viisi vuotta on kulunut sen kalenterivuoden päättymisestä, jona henkilön työsuhde varhaiskasvatuksen tehtävissä päättyi. Oppijanumero sekä ne yksilöivät tunnistetiedot, joiden perusteella oppijanumero on annettu, säilytetään pysyvästi.

Varhaiskasvatuksen järjestäjää ja tuottajaa koskevat tiedot säilytetään tietovarannossa, kunnes viisi vuotta on kulunut sen kalenterivuoden päättymisestä, jona varhaiskasvatuksen järjestäjän tai tuottajan toiminta lakkasi.

**Rekisteröidyn oikeudet**

Varhaiskasvatuksen työntekijällä, jonka tietoja tallennetaan Vardaan, on oikeus saada tietoa henkilötietojensa käsittelystä ja saada pääsy Vardaan tallennettuihin henkilötietoihin (Tietosuoja-asetus, 15 artikla), oikeus Vardaan merkittyjen tietojen oikaisemiseen (16 artikla) sekä henkilötietojen käsittelyn rajoittamiseen (18 artikla). Lisäksi Vardaan rekisteröidyllä työtekijällä on oikeus tehdä kantelu tietosuojavaltuutetulle. Tarkemmat ohjeet oikeuksien toteuttamiseksi löytyvät tietosuojaselosteesta osoitteesta <https://opintopolku.fi/wp/tietosuojaseloste/varda-palvelun-tietosuojaseloste/>.

**Lisätiedot**:

* Rekisteröityjen informointi, kunnan tietosuojaselosteet: <https://www.tammela.fi/kunta-ja-hallinto/paatoksenteko/>
* Varhaiskasvatuksen tietovaranto Varda Opetushallituksen verkkopalvelussa <https://www.oph.fi/varda> (suomi) ja <https://www.oph.fi/sv/varda> (ruotsi)
* Varhaiskasvatuksen tietovarannon tietosuojaseloste: <https://opintopolku.fi/wp/tietosuojaseloste/varda-palvelun-tietosuojaseloste/>
* Oppijanumerorekisterin tietosuojaseloste: <https://opintopolku.fi/wp/tietosuojaseloste/oppijanumeronrekisterin-tietosuojaseloste/>
* Varhaiskasvatuslaki (540/2018): <https://www.finlex.fi/fi/laki/ajantasa/2018/20180540>